ai4bharat/Pralekha huggingface dataset:
ଯୋଗାଯୋଗ ମନ୍ତ୍ରଣାଳୟ
‘ମିଟରିଂ ଏବଂ ବିଲିଂ ଉପରେ ଚିଠା ନିୟମାବଳୀ' ଏବଂ ‘ଶୁଳ୍କ ଯୋଜନା ଯାଞ୍ଚ' ଉପରେ ପ୍ରକାଶିତ ସମ୍ବାଦ ନିବନ୍ଧ ଗୁଡ଼ିକ ଉପରେ ଟ୍ରାଇର ସ୍ପଷ୍ଟୀକରଣ
‘ମିଟରିଂ ଆଣ୍ଡ ବିଲିଂ ବ୍ୟବସ୍ଥାର ସଠିକତା ଉପରେ ଚିଠା ନିୟମାବଳୀ, କୋହଳ ନିୟମାବଳୀ ଦିଗରେ ଆଗକୁ ବଢ଼ିବା' ସମ୍ବନ୍ଧୀୟ ପ୍ରସଙ୍ଗ ଉପରେ ସ୍ପଷ୍ଟୀକରଣ ମନ୍ତବ୍ୟ :
- ପ୍ରସ୍ତାବିତ ନିୟମାବଳୀ, ବାସ୍ତବ ରୂପରେ ଏକ ବର୍ଷ ମଧ୍ୟରେ କରାଯାଉଥିବା ଅଡିଟ୍ ସଂଖ୍ୟା ଦୃଷ୍ଟିରୁ ସେବା ପ୍ରଦାନକାରୀ ମାନଙ୍କ ବୋଝକୁ କମ୍ କରିବ । ପ୍ରତ୍ୟେକ ତିନି ମାସରେ ପ୍ରତ୍ୟେକ ଏଲ୍ଏସ୍ଏର ଅଡିଟ୍ କରାଯିବା ପରିବର୍ତ୍ତେ, ବାର୍ଷିକ ଭିତ୍ତିରେ ଅଡିଟ୍ କରିବା ପାଇଁ ପ୍ରସ୍ତାବ ଦିଆ ଯାଇଛି , ଯାହାର ଅର୍ଥ ହେଉଛି ପ୍ରତ୍ୟେକ ଏଲ୍ଏସ୍ଏକୁ ବର୍ଷକୁ ଥରେ ଅଡିଟ୍ କରାଯିବ  ।
- ପ୍ରତ୍ୟେକ ଏଲ୍ଏସ୍ଏରେ ପହଞ୍ଚିବା ଏବଂ ପ୍ରତ୍ୟେକ ଯୋଜନାର ଅଡିଟ୍ ନକଲ କରିବା ପରିବର୍ତ୍ତେ ଅଡିଟ୍ର କେନ୍ଦ୍ରୀକୃତ ବ୍ୟବସ୍ଥା ଉପରେ ଗୁରୁତ୍ୱ ପ୍ରଦାନ କରାଯାଇଛି । ବର୍ତ୍ତମାନ ଏଲ୍ଏସ୍ଏ ଅଡିଟ୍ କେବଳ ସେହି ଯୋଜନା ଗୁଡିକର ଅଧୀନ ହେବ , ଯେଉଁଗୁଡ଼ିକ କେନ୍ଦ୍ରୀକୃତ ଅଡିଟ୍ ଅଧୀନସ୍ଥ ନୁହେଁ ।
- ସେବା ପ୍ରଦାନକାରୀ ମାନଙ୍କ ଦ୍ୱାରା ତ୍ରୁଟିର ସ୍ଵ - ସଂଶୋଧନ ପାଇଁ ବ୍ୟବସ୍ଥା କରାଯାଇଛି । ଯଦି ସେବା ପ୍ରଦାନକାରୀ ମାନଙ୍କ ଦ୍ୱାରା ସଂସ୍କାର କାର୍ଯ୍ୟକୁ ଠିକ୍ ସମୟରେ କରାଯାଏ, ତେବେ କୌଣସି ଆର୍ଥିକ ବୋଝ ଲଦି ଦିଆଯିବ ନାହିଁ । ଏହି ପରିପ୍ରେକ୍ଷୀରେ ଏକ ସ୍ୱ - ପ୍ରମାଣପତ୍ର ଅଡିଟ୍ ଆବଶ୍ୟକତାକୁ ପୂରଣ କରିବ ।
- ବର୍ତ୍ତମାନ ପ୍ରଚଳିତ ଥିବା ଅଡିଟ୍ ପଦ୍ଧତି ପ୍ରି - ପେଡ୍ ଗ୍ରାହକ ମାନଙ୍କର ସମସ୍ତ ଦିଗକୁ ପ୍ରତିନିଧିତ୍ୱ କରେ ନାହିଁ, ଯାହା ମୋଟ ଗ୍ରାହକ ମାନଙ୍କ ଆଧାରର ପ୍ରାୟ ୯୫ ପ୍ରତିଶତ ଯୋଗଦାନ ରଖିଥାଏ । ସମସ୍ତ ପ୍ରକାର ଯୋଜନା ଗୁଡିକର ଉପଯୁକ୍ତ ପ୍ରତିନିଧିତ୍ୱ ପ୍ରାପ୍ତ କରିବା ପାଇଁ ଯୋଜନା ଗୁଡିକର ଚୟନ ପ୍ରକ୍ରିୟାକୁ ଯୁକ୍ତିସଙ୍ଗତ କରାଯାଇଛି । ତେବେ, ଏହି କ୍ଷେତ୍ରରେ ସମୁଦାୟ ନମୁନା ଗୁଡିକର ପରିମାଣ ମଧ୍ୟ ପୂର୍ବ ପରିମାଣ ସହିତ ସମାନ ହେବ ।
- ଯଦିଓ ଟ୍ରାଇ ସ୍ୱୀକାର କରିଥାଏ ଯେ , ପ୍ରଦାନ କରାଯାଇଥିବା ଅଧିକାଂଶ ଯୋଜନା ଗୁଡିକ ଅସୀମିତ ଭିତ୍ତିରେ ଅଛି, ପରନ୍ତୁ ପ୍ରତ୍ୟେକ ଯୋଜନାରେ ଯଥାର୍ଥ ବ୍ୟବହାର ନୀତି ର ସୀମା ଅଛି ଯାହା ଗ୍ରାହକ ମାନଙ୍କ ଦ୍ୱାରା ସେବାର ବ୍ୟବହାରର ଗୁଣବତ୍ତା ଏବଂ ମାତ୍ରା ନିର୍ଦ୍ଧାରିତ କରିଥାଏ । ସେବା ପ୍ରଦାନକାରୀ ଏବଂ ନିୟାମକ ପ୍ରତି ଗ୍ରାହକ ମାନଙ୍କର ନିରନ୍ତର ବିଶ୍ୱାସକୁ ବଜାୟ ରଖିବା ପାଇଁ ଅଡିଟ୍ ପ୍ରକ୍ରିୟା ଜାରି ରଖିବା ଜରୁରୀ ଅଟେ ।
- ସେବା ପ୍ରଦାନକାରୀ ମାନଙ୍କୁ ପ୍ରୋତ୍ସାହିତ କରିବାର ପ୍ରୟାସ କରାଯାଇଛି, ଯଦି ଅଡିଟ୍ ସମୟରେ ଅଧିକ ଶୁଳ୍କ ନିଆଯାଇଛି, ତେବେ ଗ୍ରାହକ ମାନଙ୍କୁ ତୁରନ୍ତ ତାହା ଫେରସ୍ତ କରି ଦିଆଯିବ । ସେହି ଅନୁଯାୟୀ, ଆର୍ଥିକ ହତୋତ୍ସାହନର ପ୍ରଭାବକୁ ମଧ୍ୟ ଯୁକ୍ତିସଙ୍ଗତ କରାଯାଇଛି ।
- ଅଡିଟ୍ ପ୍ରକ୍ରିୟା ମାଧ୍ୟମରେ ବ୍ୟବସ୍ଥାଗତ ସଠିକତା ଉପରେ ନିର୍ମିତ ଆତ୍ମବିଶ୍ୱାସ ସେବା ପ୍ରଦାନକାରୀ ମାନଙ୍କ ଉପରେ ଏଲ୍ଏସ୍ଏର ବୋଝକୁ ଆହୁରି ହ୍ରାସ କରିବ ।
‘ଶୁଳ୍କ ଯୋଜନା ଯାଞ୍ଚ' ସମ୍ବନ୍ଧୀୟ ପ୍ରସଙ୍ଗରେ ଟ୍ରାଇର ସ୍ପଷ୍ଟୀକରଣ ନୋଟ୍ :
- ଟେଲିକମ୍ କମ୍ପାନୀ ଗୁଡିକଙ୍କ ଦ୍ୱାରା ଦାଖଲ ହୋଇଥିବା ଶୁଳ୍କ ଅଫର ଗୁଡିକର ପରୀକ୍ଷଣ କର୍ତ୍ତୃପକ୍ଷଙ୍କ ଦ୍ୱାରା ବିସ୍ତୃତ ନିୟାମକ ବ୍ୟବସ୍ଥା ସହିତ ସମାନତାକୁ ସୁନିଶ୍ଚିତ କରିବା ପାଇଁ ନିୟମିତ ରୂପରେ କରାଯାଉଛି ।
- ୧୯୯୯ ମସିହାରେ ଟିଟିଓର ସ୍ଥାପନ ହେବା ପର ଠାରୁ ଗତ ଅନେକ ବର୍ଷ ଧରି ଶୁଳ୍କର ଯାଂଚ ବ୍ୟବସ୍ଥା ପ୍ରଚଳନ ଅଛି ।
- ତଦନ୍ତ ଅଧୀନରେ ଥିବା ସେହି ନିର୍ଦ୍ଦିଷ୍ଟ ଯୋଜନା ବ୍ୟତୀତ ଟେଲିକମ୍ କମ୍ପାନୀ ଗୁଡିକ ଦ୍ୱାରା ଦାଖଲ ହୋଇଥିବା ସମସ୍ତ ଶୁଳ୍କ ଯୋଜନା ଯାଞ୍ଚ କରିବାକୁ ଟ୍ରାଇ ଦ୍ୱାରା କୌଣସି ବିଶେଷ ଅଭିଯାନ ଚାଲୁ କରା ଯାଉନାହିଁ ।
- ଯେ କୌଣସି ଶୁଳ୍କ ଟିଏସ୍ପି  ସମେତ ଯେ କୌଣସି ହିତାଧିକାରୀ ମାନଙ୍କ ଦ୍ୱାରା ଶୁଳ୍କର ଅସାମାନତା ସ୍ୱଭାବ ସମ୍ପନ୍ନ ଅଭିଯୋଗକୁ ଅନ୍ତର୍ଭୁକ୍ତ କରି ନିୟାମକ ନୀତିକୁ ପାଳନ ନ କରିବାର ଅଭିଯୋଗ ପାଇବା ଉପରେ ପ୍ରାଧିକରଣର ଆଇନଗତ ଆଦେଶ ଅନୁଯାୟୀ ନୂତନ ଭାବରେ ଯାଂଚ କରାଯାଇପାରେ ।
ଅଳ୍ପ କିଛି ଟିଏସ୍ପି ଦ୍ୱାରା ପୂର୍ବାନୁମାନ କରାଯାଇଥିବା ନିର୍ଦିଷ୍ଟ କ୍ଷତି ଅଭିଯୋଗ ପାଇବା ପରେ, ମାମଲାର ଯାଂଚ ଚାଲିଛି ଏବଂ ନିୟାମକ ବ୍ୟବସ୍ଥା ଅନୁଯାୟୀ ଉପଯୁକ୍ତ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମଣିପୁର, ମେଘାଳୟ ଏବଂ ତ୍ରିପୁରାର ଲୋକଙ୍କୁ ସେମାନଙ୍କ ରାଜ୍ୟ ପ୍ରତିଷ୍ଠା ଦିବସରେ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଣିପୁର, ମେଘାଳୟ ଏବଂ ତ୍ରିପୁରାବାସୀଙ୍କୁ ସେମାନଙ୍କ ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମଣିପୁର, ମେଘାଳୟ ଏବଂ ତ୍ରିପୁରାବାସୀଙ୍କୁ ସେମାନଙ୍କ ପ୍ରତିଷ୍ଠା ଦିବସରେ ଶୁଭେଚ୍ଛା । ଏହି ରାଜ୍ୟଗୁଡ଼ିକ ଭାରତର ବିକାଶରେ ବ୍ୟାପକ ଯୋଗଦାନ ଦେଉଛନ୍ତି । ସେମାନଙ୍କର ନିରନ୍ତର ପ୍ରଗତି ପାଇଁ ପ୍ରାର୍ଥନା କରୁଛି ।”
HS
(
କ୍ୟାବିନେଟ
ସ୍ୱତନ୍ତ୍ର ଇସ୍ପାତ ଲାଗି ଉତ୍ପାଦନ ଭିତ୍ତିକ ପ୍ରୋତ୍ସାହନ  ଯୋଜନାକୁ କ୍ୟାବିନେଟ ମଞ୍ଜୁରି
ଆସନ୍ତା ପାଞ୍ଚ ବର୍ଷ ମଧ୍ୟରେ 6,322 କୋଟି ଟଙ୍କାର ପ୍ରୋତ୍ସାହନ ରାଶି ସ୍ୱତନ୍ତ୍ର ଇସ୍ପାତ ଉତ୍ପାଦନ ଲାଗି ପ୍ରଦାନ କରାଯିବ
ଏହି ଯୋଜନା ଫଳରେ 40,000 କୋଟି ଟଙ୍କାର ଅତିରିକ୍ତ ନିବେଶ ହେବ
ଯୋଜନା ଫଳରେ ପାଖାପାଖି 68000 ପ୍ରତ୍ୟକ୍ଷ ନିଯୁକ୍ତି ସୁଯୋଗ ସହିତ 5.25 ଲକ୍ଷ ନୂତନ ନିଯୁକ୍ତି ସୁଯୋଗ ସୃଷ୍ଟି ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ସ୍ୱତନ୍ତ୍ର ଇସ୍ପାତ  ଲାଗି ଉତ୍ପାଦନ ଭିତ୍ତିକ ପ୍ରୋତ୍ସାହନ  ଯୋଜନାକୁ ଅନୁମୋଦନ କରିଛନ୍ତି। ଏହି ଯୋଜନାର ଅବଧି ବର୍ଷ 2023-24 ଠାରୁ 2027-28 ପର୍ଯ୍ୟନ୍ତ ପାଞ୍ଚ ବର୍ଷ ଲାଗି ହେବ। 6322 କୋଟି ଟଙ୍କାର ବଜେଟ ବ୍ୟୟବରାଦ ସହିତ ଏହି ଯୋଜନା ଫଳରେ ପାଖାପାଖି 40,000କୋଟି ଟଙ୍କାର ନିବେଶ ହେବ ଏବଂ ସ୍ୱତନ୍ତ୍ର ଇସ୍ପାତ ଉତ୍ପାଦନ ଲାଗି 25 ମିଲିୟନ ଟନ୍ କ୍ଷମତା ବୃଦ୍ଧି ପାଇବ ବୋଲି ଆଶା କରାଯାଉଛି। ଏହି ଯୋଜନା ଫଳରେ ପାଖାପାଖି 5,25,000 ଲୋକଙ୍କୁ ନିଯୁକ୍ତି ସୁଯୋଗ ମିଳିବ ଏବଂ ଏଥିମଧ୍ୟରୁ 68,000 ପ୍ରତ୍ୟକ୍ଷ ନିଯୁକ୍ତି ହେବ।
ସ୍ୱତନ୍ତ୍ର ଇସ୍ପାତକୁ ଲକ୍ଷ୍ୟ ବର୍ଗ ଆକାରରେ ଚୟନ କରାଯାଇଛି କାରଣ 2020-21ରେ ଉତ୍ପାଦନ ହୋଇଥିବା 102 ମିଲିୟନ ଟନ୍ ଇସ୍ପାତ ମଧ୍ୟରୁ ଦେଶରେ ମୂଲ୍ୟ-ବର୍ଦ୍ଧିତ ଇସ୍ପାତ/ସ୍ୱତନ୍ତ୍ର ଇସ୍ପାତ ଉତ୍ପାଦନ ପରିମାଣ ମାତ୍ର 18 ମିଲିୟନ ଟନ୍ ଥିଲା। ଏହା ବ୍ୟତୀତ, ସେହି ବର୍ଷ 6.7 ମିଲିୟନ ଟନ୍ ଇସ୍ପାତ ଉତ୍ପାଦନ ହୋଇଥିବା ବେଳେ ସେଥିମଧ୍ୟରୁ 4 ମିଲିୟନ ଟନ୍ ସ୍ୱତନ୍ତ୍ର ଇସ୍ପାତ ଉତ୍ପାଦନ ହୋଇଥିଲା, ଯାହାଫଳରେ ପାଖାପାଖି 30,000 କୋଟି ଟଙ୍କାର ବିଦେଶୀ ମୁଦ୍ରା ବ୍ୟୟ କରିବାକୁ ପଡ଼ିଥିଲା। ସ୍ୱତନ୍ତ୍ର ଇସ୍ପାତ ଉତ୍ପାଦନ କ୍ଷେତ୍ରରେ ଆତ୍ମନିର୍ଭରଶୀଳ ହୋଇ, ଭାରତ ଇସ୍ପାତର ମୂଲ୍ୟ ଶୃଙ୍ଖଳାରେ ଉନ୍ନତି କରିବ ଏବଂ କୋରିଆ ଓ ଜାପାନ ଭଳି ଉନ୍ନତ ଇସ୍ପାତ ନିର୍ମାଣକାରୀ ଦେଶର ସମକକ୍ଷ ହୋଇପାରିବ।
ଆଶା କରାଯାଉଛି ଯେ 2026-27 ଶେଷ ସୁଦ୍ଧା ସ୍ୱତନ୍ତ୍ର ଇସ୍ପାତ ଉତ୍ପାଦନ 42 ମିଲିୟନ ଟନ୍ରେ ପହଞ୍ଚିବ। ଏହାଫଳରେ ପାଖାପାଖି 2.5 ଲକ୍ଷ କୋଟି ଟଙ୍କା ମୂଲ୍ୟର ସ୍ୱତନ୍ତ୍ର ଇସ୍ପାତ ଉତ୍ପାଦନ ଏବଂ ଉପଯୋଗ ଭାରତରେ ହୋଇପାରିବ। ଅନ୍ୟଥା ଏହାକୁ ବିଦେଶରୁ ଆମଦାନୀ କରାଯାଇଥାନ୍ତା। ଅନୁରୂପ ଭାବେ, ସ୍ୱତନ୍ତ୍ର ଇସ୍ପାତ ରପ୍ତାନି ପରିମାଣ ବର୍ତ୍ତମାନର 1.7 ମିଲିୟନ ଟନ୍ରୁ ବୃଦ୍ଧି ପାଇ ପାଖାପାଖି 5.5 ମିଲିୟନ ଟନ୍ ହୋଇଯିବ, ଯାହାଫଳରେ 30,000 କୋଟି ଟଙ୍କାର ବିଦେଶୀ ମୂଦ୍ରା ପ୍ରାପ୍ତ ହୋଇପାରିବ।
ଏହି ଯୋଜନାର ଲାଭ ବଡ଼ ଭାଗୀଦାର ଅର୍ଥାତ୍ ସମନ୍ବିତ ଇସ୍ପାତ ପ୍ଲାଣ୍ଟ ଏବଂ କ୍ଷୁଦ୍ର ଭାଗିଦାର , ଉଭୟଙ୍କୁ ମିଳିପାରିବ।
ସ୍ୱତନ୍ତ୍ର ଇସ୍ପାତ ଏକ ମୂଲ୍ୟବର୍ଦ୍ଧିତ ଇସ୍ପାତ ଅଟେ ଯେଉଁଥିରେ ସାଧାରଣ ଭାବେ ପ୍ରସ୍ତୁତ ହୋଇଥିବା ଇସ୍ପାତକୁ ଉଚ୍ଚ ମୂଲ୍ୟବର୍ଦ୍ଧିତ ଇସ୍ପାତରେ ପରିବର୍ତ୍ତିତ କରିବା ଲାଗି ସେଥିରେ କୋଟିଂ, ପ୍ଲେଟିଂ, ହିଟ୍ ଟ୍ରିଟମେଣ୍ଟ ଜରିଆରେ ପ୍ରଭାବ ପକାଯାଏ। ଏହାର ଉପଯୋଗ ଅଟୋ ମୋବାଇଲ କ୍ଷେତ୍ର, ସ୍ୱତନ୍ତ୍ର କ୍ୟାପିଟାଲ ଉତ୍ପାଦ ଆଦି ବ୍ୟତୀତ ବିଭିନ୍ନ ରଣନୈତିକ ପ୍ରୟୋଗ ଯେପରିକି ପ୍ରତିରକ୍ଷା, ମହାକାଶ, ଇନ୍ଧନ, ଆଦି କ୍ଷେତ୍ରରେ କରାଯାଏ।
ପିଏଲଆଇ ଯୋଜନାରେ ସ୍ୱତନ୍ତ୍ର ଇସ୍ପାତର ପାଞ୍ଚଟି ଶ୍ରେଣୀକୁ ଚୟନ କରାଯାଇଛି, ଯାହା ନିମ୍ନରେ ଦିଆଗଲା:
କ. କୋଟେଡ୍/ପ୍ଲେଟେଡ୍ ଇସ୍ପାତ ଉତ୍ପାଦ
ଖ. ହାଇ ଷ୍ଟ୍ରେନ୍ଥ/ୱିୟର ରେଜିଷ୍ଟାଣ୍ଟ ଷ୍ଟିଲ
ଗ. ସ୍ପେଶିଆଲିଟି ରେଲ୍
ଘ. ଆଲୟ ଷ୍ଟିଲ ଉତ୍ପାଦ ଏବଂ ଷ୍ଟିଲ ୱୟର
ଙ. ଇଲେକ୍ଟ୍ରିକଲ ଷ୍ଟିଲ୍
ଏହି ଉତ୍ପାଦ ଶ୍ରେଣୀରୁ ଆଶା କରାଯାଉଛି ଯେ ଏହି ଯୋଜନା ପୂରଣ ହେବା ପରେ ଭାରତ ଏପିଆଇ ଗ୍ରେଡ ପାଇପ, ହେଡ୍ ହାର୍ଡେନ୍ଡ୍ ରେଳ, ଇଲେକ୍ଟ୍ରିକାଲ ଷ୍ଟିଲ  ଭଳି ଉତ୍ପାଦର ଉତ୍ପାଦନ କରିବା ଆରମ୍ଭ କରିଦେବ। ବର୍ତ୍ତମାନ ଏଗୁଡ଼ିକର ଅତ୍ୟନ୍ତ ସୀମିତ ପରିମାଣରେ କିମ୍ବା ଆଦୌ ଉତ୍ପାଦନ ହେଉନାହିଁ।
ପିଏଲଆଇ ପ୍ରୋତ୍ସାହନର ତିନୋଟି ସ୍ଲାବ୍ ରହିଛି, ନିମ୍ନ ସ୍ଲାବ 4% ଏବଂ ସର୍ବୋଚ୍ଚ ସ୍ଲାବ 12% ଅଟେ, ଏହାର ଇଲେକ୍ଟ୍ରିକାଲ ଷ୍ଟିଲ  ଲାଗି ବ୍ୟବସ୍ଥା କରାଯାଇଛି। ସ୍ୱତନ୍ତ୍ର ଇସ୍ପାତ ପାଇଁ ପିଏଲଆଇ ଯୋଜନାରୁ ଅନେକ ଗୁଡ଼ିଏ ଲାଭ ମିଳିପାରିବ, ଯେପରିକି ଏଥିପାଇଁ ଆବଶ୍ୟକ ମୂଳ ଇସ୍ପାତକୁ ଦେଶ ଭିତରେ ତରଳା ଯିବ ଏବଂ ଢଳାଯିବ, ଯାହାର ଅର୍ଥ ହେଉଛି ସ୍ୱତନ୍ତ୍ର ଇସ୍ପାତ ନିର୍ମାଣ ଲାଗି ଉଦ୍ଦିଷ୍ଟ କଞ୍ଚା ମାଲ  ଭାରତରେ ହିଁ ପ୍ରସ୍ତୁତ କରାଯିବ। ଯାହାଫଳରେ ଦେଶ ଭିତରେ ହିଁ ଆରମ୍ଭରୁ ଶେଷ ପର୍ଯ୍ୟନ୍ତ ଏହି ସ୍ୱତନ୍ତ୍ର ଇସ୍ପାତର ସମସ୍ତ ଉତ୍ପାଦନ ପ୍ରକ୍ରିୟା ସମ୍ପାଦନକୁ ପ୍ରୋତ୍ସାହନ ମିଳିବ।
P.S
ଶ୍ରମ ଓ ନିୟୋଜନ ମନ୍ତ୍ରଣାଳୟ
କରୋନା ପାଇଁ ଇପିଏଫଓ ନିୟମ ବଦଳିଲା
• କର୍ମଚାରୀଙ୍କୁ ଅଣଫେରସ୍ତ ଯୋଗ୍ୟ ଅଗ୍ରୀମ ଉଠାଣର ସୁବିଧା
କର୍ମଚାରୀ ଭବିଷ୍ୟନିଧି ସଂଗଠନ ଇପିଏଫଓ ଅନ୍ତର୍ଭୁକ୍ତ ସଂଗଠିତ କ୍ଷେତ୍ରର କର୍ମଚାରୀଙ୍କ ପାଇଁ ଉଦ୍ଦିଷ୍ଟ ଇପିଏଫ ଯୋଜନା 1952ର ସଂଶୋଧନ କରାଯାଇଛି । କେନ୍ଦ୍ର ଶ୍ରମ ଓ ନିଯୁକ୍ତି ମନ୍ତ୍ରଣାଳୟ ପକ୍ଷରୁ ଏ ସଂପର୍କରେ ଜାରି ହୋଇଥିବା ବିଜ୍ଞପ୍ତିରେ କୁହାଯାଇଛି ଯେ ସାମ୍ପ୍ରତିକ କରୋନା ସଂକ୍ରମଣକୁ ଦୃଷ୍ଟିରେ ରଖି ଇପିଏଫଓ କର୍ମଚାରୀଙ୍କୁ ନିଜ ଭବିଷ୍ୟ ପାଣ୍ଠିରୁ ଅଣ ପରିଶୋଧଯୋଗ୍ୟ ଅଗ୍ରୀମ  ଉଠାଣର ସୁଯୋଗ ଦେବାପାଇଁ ଏହି ବ୍ୟବସ୍ଥା କରାଯାଇଛି । ବିଜ୍ଞପ୍ତି ଅନୁସାରେ ଇପିଏଫ୍ଓ ସଦସ୍ୟ ନିଜ ଭବିଷ୍ୟନିଧି ପାଣ୍ଠିରୁ ଏକକାଳୀନ ତିନିମାସର ବେତନ ଉଠାଇପାରିବେ । ଏଥିରେ ମୂଳ ଦରମା ଓ ମହଙ୍ଗା ଭତ୍ତାକୁ କେବଳ ହିସାବକୁ ନିଆଯିବ । ଏହାଛଡ଼ା ପାଣ୍ଠିର ସଦସ୍ୟ ଚାହିଁଲେ ନିଜ ଖାତାରେ ଜମାଥିବା ବ୍ୟକ୍ତିଗତ ରାଶିର ସର୍ବାଧିକ 75 ଶତକଡା ଉଠାଇପାରିବେ । ଏହି ଦୁଇଟି ଉଠାଣ ଗୁଡ଼ିକରୁ ମାତ୍ର ଗୋଟିଏ ବିକଳ୍ପ ଇପିଏଓଫ ସଦସ୍ୟ ପାଇବେ ଏବଂ ସେଥିପାଇଁ ସେମାନଙ୍କୁ ପରବର୍ତ୍ତୀ ସମୟରେ ସୁଝିବାକୁ ପଡ଼ିବ ନାହିଁ । ଏହି ସଂଶୋଧିତ ବ୍ୟବସ୍ଥାକୁ ତୁରନ୍ତ କାର୍ଯ୍ୟକାରୀ କରିବାକୁ ଶ୍ରମ ମନ୍ତ୍ରଣାଳୟ ପକ୍ଷରୁ ବିଭିନ୍ନ ପ୍ରଦେଶିକ ଓ ଆଂଚଳିକ ଅଫିସକୁ ନିର୍ଦ୍ଦେଶ ଦିଆଯାଇଛି । କରୋନାର ମୁକାବିଲା ପାଇଁ ଦେଶର ସଂଗଠିତ କ୍ଷେତ୍ରର କର୍ମଚାରୀମାନେ ଆବଶ୍ୟକ ଅର୍ଥ ସଂଗ୍ରହରେ ଯେପରି ଅସୁବିଧାର ସମ୍ମୁଖୀନ ନ ହୁଅନ୍ତି ସେଥିପାଇଁ ଶ୍ରମ ମନ୍ତ୍ରଣାଳୟ ପକ୍ଷରୁ ଏହି ପଦକ୍ଷେପ ନିଆଯାଇଛି । ସେଥିପାଇଁ ଭବିଷ୍ୟନିଧି ଆଇନ 1952ର ସଂଶୋଧନ କରାଯାଇ ପାରା 68ଏଲ ଅଧୀନରେ ଏକ ଉପପାରା  ଯୋଗ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉଜ୍ଜ୍ୱଳା ସବସିଡି ସମ୍ପର୍କରେ ଆଜିର ନିଷ୍ପତ୍ତି ପରିବାର ବଜେଟ ବୋଝ କମାଇବ: ପ୍ରଧାନମନ୍ତ୍ରୀ
ପେଟ୍ରୋଲ ଓ ଡିଜେଲ ଦାମରେ ହୋଇଥିବା ଉଲ୍ଲେଖନୀୟ ହ୍ରାସ ବିଭିନ୍ନ କ୍ଷେତ୍ର ଉପରେ ସକାରାତ୍ମକ ପ୍ରଭାବ ପକଇବ ।- ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ କହିଛନ୍ତି, ଉଜ୍ଜ୍ୱଳା ସବସିଡି ସମ୍ପର୍କରେ ଆଜିର ନିଷ୍ପତ୍ତି ଓ ପେଟ୍ରୋଲ ଏବଂ ଡିଜେଲ ଦର ହ୍ରାସ ବିଭିନ୍ନ କ୍ଷେତ୍ର ଉପରେ ସକାରାତ୍ମକ ପ୍ରଭାବ ପକାଇବା ସହ ଦେଶର ନାଗରିକଙ୍କୁ ଆଶ୍ୱସ୍ତି ପ୍ରଦାନ କରି ଜୀବନଯାତ୍ରା ସୁଗମ କରିବ ।
ନିଷ୍ପତ୍ତି ସମ୍ପର୍କରେ ଅର୍ଥମନ୍ତ୍ରୀଙ୍କ ଟ୍ୱିଟ ଉଦ୍ଧୃତି ନେଇ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି ।
“ଆମପାଇଁ ନାଗରିକ ସର୍ବପ୍ରଥମ ।
ଆଜିର ନିଷ୍ପତ୍ତି ବିଶେଷ କରି ପେଟ୍ରୋଲ ଓ ଡିଜେଲ ଦାମରେ ହୋଇଥିବା ଉଲ୍ଲେଖନୀୟ ହ୍ରାସ ବିଭିନ୍ନ କ୍ଷେତ୍ର ଉପରେ ସକାରାତ୍ମକ ପ୍ରଭାବ ପକାଇବା ସହ ଦେଶର ନାଗରିକଙ୍କୁ ଆଶ୍ୱସ୍ତି ପ୍ରଦାନ କରିବ ଓ ଜୀବନଯାତ୍ରାକୁ ସୁଗମ କରିବ ।
ଉଜ୍ଜ୍ୱଳା ଯୋଜନା ଦ୍ୱାରା କୋଟି କୋଟି ଭାରତୀୟ, ବିଶେଷ କରି ମହିଳା ଉପକୃତ ହୋଇଛନ୍ତି । ଉଜ୍ଜ୍ୱଳା ସବସିଡି ସମ୍ପର୍କରେ ଆଜିର ନିଷ୍ପତ୍ତି ପରିବାରର ବଜେଟ କମାଇବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତ୍ରୟୋଦଶ ବ୍ରିକ୍ସ ଶିଖର ସମ୍ମିଳନୀ
୨୦୨୧ରେ ଭାରତ ବ୍ରିକ୍ସର ଅଧ୍ୟକ୍ଷତା ଦାୟିତ୍ୱ ନେଇଥିବା ପରିପ୍ରେକ୍ଷୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୧ ସେପ୍ଟେମ୍ବର ୯ରେ ଭର୍ଚୁଆଲ ମାଧ୍ୟମରେ ତ୍ରୟୋଦଶ ବ୍ରିକ୍ସ ଶିଖର ସମ୍ମିଳନୀର ଅଧ୍ୟକ୍ଷତା କରିବେ । ଏହି ବୈଠକରେ ବ୍ରାଜିଲ ରାଷ୍ଟ୍ରପତି ମହାମହିମ ଶ୍ରୀ ଜୈର ବୋଲସୋନାରୋ, ରୁଷ ରାଷ୍ଟ୍ରପତି ମହାମହିମ ଶ୍ରୀ ଭ୍ଲାଦିମିର ପୁଟିନ, ଚୀନ ରାଷ୍ଟ୍ରପତି ମହାମହିମ ଶ୍ରୀ ସି ଜିନପିଙ୍ଗ ଏବଂ ଦକ୍ଷିଣ ଆଫ୍ରିକା ରାଷ୍ଟ୍ରପତି ମହାମହିମ ଶ୍ରୀ ସାଇରିଲ ରାମାଫୋସା ଯୋଗଦେବେ । ଭାରତର ରାଷ୍ଟ୍ରୀୟ ସୁରକ୍ଷା ଉପଦେଷ୍ଟା ଶ୍ରୀ ଅଜିତ ଡୋଭଲ, ନୁ୍ୟ ଡେଭଲପମେଣ୍ଟ ବ୍ୟାଙ୍କର ଅଧ୍ୟକ୍ଷ ଶ୍ରୀ ମାର୍କୋସ ଟ୍ରୋୟଜୋ, ବ୍ରିକ୍ସ ବିଜନେସ କାଉନସିଲର ଅସ୍ଥାୟୀ ଅଧ୍ୟକ୍ଷ ଶ୍ରୀ ଓଙ୍କାର କୱଁର ଏବଂ ବ୍ରିକ୍ସ ୱିମେନ୍ସ ବିଜନେସ୍ ଆଲାଏନ୍ସର ଅସ୍ଥାୟୀ ଅଧ୍ୟକ୍ଷ ଡା. ସଙ୍ଗୀତା ରେଡ୍ଡୀ ଏହି ଅବସରରେ ଶିଖର ସମ୍ମିଳନୀରେ ଉପସ୍ଥିତ ନେତୃବୃନ୍ଦଙ୍କ ସମ୍ମୁଖରେ ନିଜ ନିଜ ଦାୟିତ୍ୱ କ୍ଷେତ୍ରରେ ଚଳିତ ବର୍ଷ ଯାକରେ କରାଯାଇଥିବା କାର୍ୟ୍ୟର ରିପୋର୍ଟ ଉପସ୍ଥାପନ କରିବେ ।
ଶିଖର ସମ୍ମିଳନୀର ବିଷୟବସ୍ତୁ ‘ବ୍ରିକ୍ସ୧୫: ଅନ୍ତଃ ବି୍ରକ୍ସ ନିରନ୍ତରତା, ଏକଜୁଟତା ଓ ସହମତି ନିମନ୍ତେ ସହଯୋଗ’ ରହିଛି । ନିଜ ଅଧ୍ୟକ୍ଷତାରେ ଭାରତ ୪ଟି ଅଗ୍ରାଧିକାର କ୍ଷେତ୍ର ଉପରେ ଗୁରୁତ୍ୱ ଦେଇଥିଲା । ସେଗୁଡ଼ିକ ହେଉଛି ବହୁସ୍ତରୀୟ ବ୍ୟବସ୍ଥାର ସଂସ୍କାର, ଆତଙ୍କବାଦ ନିରୋଧ, ଏସଡିଜି ହାସଲ ପାଇଁ ଡିଜିଟାଲ ଓ ପ୍ରଯୁକ୍ତିଗତ ଉପାୟ ବ୍ୟବହାର ଏବଂ ଲୋକଙ୍କ ମଧ୍ୟରେ ମିଳାମିଶା ବୃଦ୍ଧି ସାମିଲ ରହିଛି । ଏହି କ୍ଷେତ୍ର ବ୍ୟତୀତ, ଉପସ୍ଥିତ ରାଷ୍ଟ୍ରନେତାମାନେ କୋଭିଡ-୧୯ ମହାମାରୀର ପ୍ରଭାବ ଓ ସାମ୍ପ୍ରତିକ ଅନ୍ତର୍ଜାତୀୟ ଓ ଆଞ୍ଚଳିକ ପ୍ରସଙ୍ଗଗୁଡ଼ିକ ଉପରେ ମଧ୍ୟ ବିଚାର ଆଦାନ ପ୍ରଦାନ କରିବେ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହାକୁ ମିଶାଇ ଦ୍ୱିତୀୟ ଥର ପାଇଁ ବ୍ରିକ୍ସ ଶିଖର ସମ୍ମିଳନୀରେ ଅଧ୍ୟକ୍ଷତା କରିବେ । ଏହା ପୂର୍ବରୁ ୨୦୧୬ରେ ସେ ଗୋଆ ଶିଖର ସମ୍ମିଳନୀରେ ଅଧ୍ୟକ୍ଷତା କରିଥିଲେ । ଚଳିତବର୍ଷ ଭାରତ ଏଭଳି ସମୟରେ ଭାରତ ବ୍ରିକ୍ସର ଅଧ୍ୟକ୍ଷତା କରୁଛି, ଯେବେ କି ବ୍ରିକ୍ସର ପଞ୍ଚଦଶ ପ୍ରତିଷ୍ଠା ଦିବସ ପାଳନ କରାଯାଉଛି, ଯାହା କି ଶିଖର ସମ୍ମିଳନୀର ବିଷୟବସ୍ତୁରେ ପ୍ରତିଫଳିତ ହୋଇଛି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ରତ୍ନ ଏମଜିଆରଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଭାରତ ରତ୍ନ ଏମଜିଆରଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ଭାରତ ରତ୍ନ ଏମଜିଆର ବହୁ ଲୋକଙ୍କ ହୃଦୟରେ ରହିଛନ୍ତି । ଚଳଚିତ୍ର ଜଗତ ହେଉ କିମ୍ବା ରାଜନୀତି, ପ୍ରତି କ୍ଷେତ୍ରରେ ତାଙ୍କୁ ବିଶେଷ ସମ୍ମାନ ଦିଆଯାଉଥିଲା । ତାଙ୍କ ମୁଖ୍ୟମନ୍ତ୍ରୀ କାର୍ଯ୍ୟକାଳ ମଧ୍ୟରେ ସେ ଦାରିଦ୍ର୍ୟ ଦୂରୀକରଣ ଦିଗରେ ଅନେକ ପଦକ୍ଷେପ ନେବା ସହିତ ମହିଳା ସଶକ୍ତିକରଣକୁ ମଧ୍ୟ ବିଶେଷ ଗୁରୁତ୍ୱ ଦେଇଥିଲେ । ଏମଜିଆରଙ୍କୁ ତାଙ୍କ ଜୟନ୍ତୀରେ ଆନ୍ତରିକ ଶ୍ରଦ୍ଧାଞ୍ଜଳି" ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ବିଗତ 7 ଦିନ ଧରି ଭାରତରେ ଦୈନିକ 20 ହଜାରରୁ କମ୍ କରୋନା ମାମଲା ଆସୁଛି
ଦୈନିକ ମୃତ୍ୟୁସଂଖ୍ୟାରେ ହ୍ରାସ: ବିଗତ 20 ଦିନ ଧରି ଦୈନିକ ୩ଶହରୁ କମ୍ ମୃତ୍ୟୁ ହେଉଛି
ଜାତୀୟ ମୃତ୍ୟୁହାରଠାରୁ 22 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କମ୍ ମୃତ୍ୟୁହାର ରହିଛି
ପ୍ରାରମ୍ଭିକ ପର୍ଯ୍ୟାୟରେ 1.65 କୋଟି ଡୋଜ୍ କୋଭିସିଲ୍ଡ ଓ କୋଭାକ୍ସିନ୍ ଟିକା ସଂଗ୍ରହ କରି ସମସ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳକୁ ପଠାଯାଇଛି
ଭାରତରେ ଦୈନିକ କରୋନା ମାମଲାରେ ହ୍ରାସ ଜାରି ରହିଛି । ବିଗତ 7 ଦିନ ଧରି ଦୈନିକ 20 ହଜାରରୁ କମ୍ ମାମଲା ଆସୁଛି ।
ଗତ 24 ଘଣ୍ଟା ମଧ୍ୟରେ ଭାରତରେ ମାତ୍ର 16ହଜାର 946ଜଣ କୋଭିଡରେ ସଂକ୍ରମିତ ହୋଇଥିବା ଚିହ୍ନଟ ହୋଇଛନ୍ତି । ଏହି ଅବଧିରେ ଭାରତରେ17 ହଜାର 652 ଜଣ କରୋନାରୁ ସୁସ୍ଥ ହୋଇଥିବାରୁ ସକ୍ରିୟ କରୋନା ମାମଲାରେ ସିଧାସଳଖ 904 ହ୍ରାସ ହୋଇଛି ।
ଭାରତରେ ଦୈନିକ କରୋନା ମୃତ୍ୟୁ ସଂଖ୍ୟା ମଧ୍ୟ ହ୍ରାସ ପାଉଛି । ବିଗତ 20 ଦିନ ଧରି ଦୈନିକ 3ଶହରୁ କମ୍ ମୃତ୍ୟୁ ହେଉଛି ।
ଆଜି ଭାରତରେ ମୃତ୍ୟୁହାର ରହିଛି 1.44% । ଜାତୀୟ ମୃତ୍ୟୁହାର ତୁଳନାରେ 22 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁହାର କମ୍ ରହିଛି ।
ଦେଶରେ ଏବେ ସକ୍ରିୟ କରୋନା ମାମଲାର ସଂଖ୍ୟା ରହିଛି 2,13,603 । ମୋଟ କରୋନା ମାମଲା ତୁଳନାରେ ସକ୍ରିୟ କରୋନା ମାମଲା 2.03% ହ୍ରାସ ପାଇଛି ।
25 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ସକ୍ରିୟ କରୋନା ମାମଲା 5 ହଜାରରୁ କମ୍ ରହିଛି ।
ଆଜି ଭାରତରେ ମୋଟ ସୁସ୍ଥଙ୍କ ସଂଖ୍ୟା 10,146,763 ରହିଛି । ସୁସ୍ଥତା ହାର ମଧ୍ୟ 96.52% କୁ ବୃଦ୍ଧି ପାଇଛି ।
ନୂଆ ସୁସ୍ଥଙ୍କ ମଧ୍ୟରୁ 82.67% କେବଳ 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି । କେରଳରେ ଗୋଟିଏ ଦିନରେ ସର୍ବାଧିକ 5258 ଜଣ ସୁସ୍ଥ ହୋଇଛନ୍ତି । ଗତ 24 ଘଣ୍ଟାରେ ମହାରାଷ୍ଟ୍ରରେ 3009 ଏବଂ ଛତିଶଗଡ଼ରେ 930ଜଣ ସୁସ୍ଥ ହୋଇଛନ୍ତି ।
ନୂଆ କରୋନା ମାମଲା ମଧ୍ୟରୁ 76.45% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । କେରଳରେ ସର୍ବାଧିକ 6000ଜଣ ସଂକ୍ରମିତ ହୋଇଛଛନ୍ତି । ଏହା ପଛକୁ ମହାରାଷ୍ଟ୍ରରେ 3556 ଏବଂ କର୍ଣ୍ଣାଟକରେ 746 ଜଣ ସଂକ୍ରମିତ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 198ଜଣଙ୍କ କରୋନାରେ ମୃତ୍ୟୁ ହୋଇଛି । ଏଥିରୁ 75.76% ମୃତ୍ୟୁ ହୋଇଛି 6ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । ମହାରାଷ୍ଟ୍ରରେ ସର୍ବାଧିକ 70 ଜଣଙ୍କ ମୃତ୍ୟୁ ହୋଇଛି । ଏହା ପଛକୁ କେରଳରେ 26 ଜଣ ଏବଂ ପଶ୍ଚିମବଙ୍ଗରେ 18 ଜଣଙ୍କ ମୃତ୍ୟୁ ହୋଇଛି ।
2021 ଜାନୁଆରୀ 16 ତାରିଖରୁ ବ୍ୟାପକ କୋଭିଡ-19 ଟିକାକରଣ ନିମନ୍ତେ ଦେଶ ପ୍ରସ୍ତୁତ ହେଉଛି । ସଂଗ୍ରହ କରାଯାଇଥିବା ମୋଟ 1.65 କୋଟି ଡୋଜ୍ କୋଭିସିଲ୍ଡ ଓ କୋଭାକ୍ସିନ କୋଭିଡ-19 ଟିକାକୁ ସ୍ୱାସ୍ଥ୍ୟ କର୍ମୀଙ୍କ ଡାଟାବେସ୍ ଅନୁଯାୟୀ ସମସ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳକୁ ବାଣ୍ଟି ଦିଆଯାଇଛି । ତେଣୁ କୌଣସି ରାଜ୍ୟକୁ ଟିକା ବଣ୍ଟନରେ ପାତରଅନ୍ତର ହେବାର ପ୍ରଶ୍ନ ଉଠୁନାହିଁ । ଏହା ଟିକା ଡୋଜ୍ ବଣ୍ଟନର ପ୍ରାରମ୍ଭିକ ପର୍ଯ୍ୟାୟ ପରବର୍ତ୍ତୀ ସପ୍ତାହ ଗୁଡ଼ିକରେ ଏହା ବୃଦ୍ଧି ପାଇବ । ତେଣୁ ଟିକା ଡୋଜ୍ ବଣ୍ଟନରେ ଅଭାବ ରହିବ ବୋଲି କୁହାଯିବା ସମ୍ପୂର୍ଣ୍ଣ ଅବାସ୍ତବ ।
ରାଜ୍ୟଗୁଡ଼ିକୁ 10 ପ୍ରତିଶତ ଟିକା ଡୋଜ୍ ସଂରକ୍ଷଣ/ନଷ୍ଟକୁ ଦୃଷ୍ଟିରେ ରଖି ଦୈନିକ ଶତ ପ୍ରତିଶତ ଟିକାକରଣ ପାଇଁ କୁହାଯାଇଛି । ତେଣୁ କୌଣସି କ୍ଷେତ୍ରରେ ରାଜ୍ୟ ଗୁଡ଼ିକରେ ଦୈନିକ ଟିକାକରଣ କେନ୍ଦ୍ରରେ ସମସ୍ୟା ଉପୁଜିବ ନାହିଁ । ଟିକାକରଣ କେନ୍ଦ୍ରର ସଂଖ୍ୟା ବୃଦ୍ଧି କରିବାକୁ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ କୁହାଯାଇଛି, ଯଦ୍ୱାରାକି ଏହା ଦୈନିକ ଚାଲୁ ରହିପାରିବ ଏବଂ ଟିକାକରଣ ପ୍ରକ୍ରିୟାକୁ ଆଗେଇ ନେଇ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାମିଲନାଡ଼ୁର ଗୌରବମୟ ସଂସ୍କୃତି ପାଇଁ ପୂରା ଦେଶ ଗର୍ବିତ: ପ୍ରଧାନମନ୍ତ୍ରୀ
ତାମିଲନାଡ଼ୁର ଗୌରବମୟ ସଂସ୍କୃତି ପାଇଁ ପୂରା ଦେଶ ଗର୍ବିତ ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି । ବିଶିଷ୍ଟ ଅଭିନେତା ରଜନୀକାନ୍ତ ଏକ ଟୁଇଟ କରି ନୂଆ ସଂସଦ ଭବନରେ ସେନଗୋଲ୍ ଚମକିବ ବୋଲି କହିଥିôବାବେଳେ ପ୍ରଧାନମନ୍ତ୍ରୀ ଏହାର ଉତ୍ତର ଦେଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ତାମିଲନାଡ଼ୁର ଗୌରବମୟ ସଂସ୍କୃତି ପାଇଁ ସମଗ୍ର ଦେଶ ଗର୍ବିତ । ନୂଆ ସଂସଦ ଭବନରେ ଏହି ମହାନ ରାଜ୍ୟର ସଂସ୍କୃତିକୁ ଗୌରବାନ୍ୱିତ ହେବା ଦେଖିବା ବାସ୍ତବରେ ଆନନ୍ଦର କଥା ।’
தமிழ்நாட்டின் புகழ்பெற்ற கலாச்சாரத்தில் ஒட்டுமொத்த தேசமும் பெருமை கொள்கிறது. புதிய நாடாளுமன்றக் கட்டிடத்தில் இந்த தலைசிறந்த மாநிலத்தின் கலாச்சாரம் பெருமைக்குரிய இடத்தைப் பெறுவது உண்மையிலேயே மகிழ்ச்சி அளிக்கிறது. #MyParliamentMyPride https://t.co/h0apJAnQ3j
— Narendra Modi  May 27, 2023
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ
ଦେଶବ୍ୟାପୀ ଟିକାକରଣ ଅଭିଯାନ ଅନ୍ତର୍ଗତ ବର୍ତ୍ତମାନ ପର୍ଯ୍ୟନ୍ତ ୭୦.୭୫ କୋଟି ଟୀକା ଦିଆଯାଇସାରିଛି ।
ଗତ ୨୪ଘଣ୍ଟା ମଧ୍ୟରେ ଭାରତରେ ୩୭, ୮୭୫ନୂଆ ସଂକ୍ରମିତ ରୋଗୀ ଚିହ୍ନଟ ହୋଇଛନ୍ତି ।
ସକ୍ରିୟ ମାମଲା ସର୍ବମୋଟ ମାମଲା ୧.୧୮ ପ୍ରତିଶତ ଅଟେ ।
ଭାରତରେ ବର୍ତ୍ତମାନ ୩, ୯୧,୨୫୬ ସକ୍ରିୟ ମାମଲା ରହିଛି ।
ବର୍ତ୍ତମାନ ଆରୋଗ୍ୟହାର ୯୭.୪୮ପ୍ରତିଶତ ଅଟେ ।
ଗତ ୨୪ଘଣ୍ଟା ମଧ୍ୟରେ ୩୯,୧୧୪ରୋଗୀ ସୁସ୍ଥ ହୋଇଛନ୍ତି, ଦେଶରେ ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୩,୨୨,୬୪,୦୫୧ରୋଗୀ ସୁସ୍ଥ ହୋଇଛନ୍ତି ।
ସାପ୍ତାହିକ ସଂକ୍ରମଣ ହାର ବର୍ତ୍ତମାନ ୨.୪୯ ପ୍ରତିଶତ ଅଟେ । ଯାହା ଗତ ୭୫ଦିନରେ ୩ପ୍ରତିଶତରୁ କମ୍ ରହିଛି ।
ଦୈନିକ ସଂକ୍ରମଣ ହାର ୨.୧୬ ପ୍ରତିଶତ ଅଟେ, ଯାହା ଗତ ୯ଦିନରେ ୩ପ୍ରତିଶତରୁ କମ୍ ।
ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୫୩.୪୯କୋଟି ପରୀକ୍ଷଣ କରାଯାଇସାରିଛି ।
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ସିଫାରେ ଏଫ୍ଆର୍ପି କୃଷି ଯନ୍ତ୍ରପାତିର ବିକାଶ ପ୍ରକ୍ରିୟା ସମ୍ବନ୍ଧୀୟ ଜାତୀୟ କର୍ମଶାଳା ଓ ପ୍ରଶିକ୍ଷଣ
କୌଶଲ୍ୟାଗଙ୍ଗ ସ୍ଥିତ କେନ୍ଦ୍ରୀୟ ମଧୁର ଜଳ ଜୀବ ପାଳନ ସଂସ୍ଥା ଅଧିନସ୍ଥ ଏଆଇସିଆର୍ପି ପ୍ରକଳ୍ପ ତରଫରୁ ଏଫ୍ଆର୍ପି କୃଷି ଯନ୍ତ୍ରପାତିର ରୂପାଙ୍କନ ଓ ବିକାଶ ପ୍ରକ୍ରିୟା ଶୀର୍ଷକ ଦୁଇ ଦିନିଆ କର୍ମଶାଳା ଓ ପ୍ରଶିକ୍ଷଣ କାର୍ଯ୍ୟକ୍ରମ ଆଜି ଉଦ୍ଘାଟିତ ହୋଇଯାଇଛି । ଭାରତର ୧୨ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ଯଥା ଓଡିଶା, କର୍ଣ୍ଣାଟକ, ଝାଡ଼ଖଣ୍ଡ, ରାଜସ୍ଥାନ, ମେଘାଳୟ, ପଞ୍ଜାବ, ଉତରପ୍ରଦେଶ, ଗୁଜରାଟ, ଉତ୍ତରାଖଣ୍ଡ, ସିକିମ୍, ଛତିଶ ଗଡ଼ ଓ ଜାମ୍ମୁ କାଶ୍ମୀରରୁ ପ୍ରାୟ ୨୦ ଜଣ ପ୍ରଶିକ୍ଷାର୍ଥୀ ଉକ୍ତ କାର୍ଯ୍ୟକ୍ରମରେ ଭାଗ ନେଉଛନ୍ତି । ଏଥି ନିମନ୍ତେ ଆୟୋଜିତ ଉଦ୍ଘାଟନୀ ଉତ୍ସବରେ ଲୁଧିଆନାସ୍ଥିତ ଏଆଇସିଆର୍ପି ପ୍ରକଳ୍ପ ସଂଯୋଜକ ଡଃ ଆର୍. କେ. ସିଂହ, ଆଇସିଏଆର୍- ଆଇଆଇଡବ୍ଲ୍ୟୁଏମ୍ ଅଧିନସ୍ଥ ସିଆର୍ପି ଅନ୍ ୱାଟର ର ପ୍ରକଳ୍ପ ସଂଯୋଜକ ଡଃ ଏସ୍. କେ. ଜେନା ଓ ସିଫାର ନିର୍ଦ୍ଦେଶକ ଡଃ ସରୋଜ କୁମାର ସ୍ୱାଇଁ ଯୋଗଦାନ କରିଥିଲେ । ଭୁବନେଶ୍ୱରସ୍ଥିତ ସିପେଟ୍-ଆଇପିଟି ଏହି କାର୍ଯ୍ୟକ୍ରମରେ ବୈଷୟିକ ସହାୟତା ଯୋଗାଇ ଦେଇଛନ୍ତି। ପ୍ରଧାନ ବୈଜ୍ଞାନିକ ଡଃ ବି. ସି. ମହାପାତ୍ର ଏହି ପ୍ରଶିକ୍ଷଣ କାର୍ଯ୍ୟକ୍ରମରେ ଯୋଗଦାନ କରିଥିବା ଅତିଥି ଏବଂ ପ୍ରଶିକ୍ଷାର୍ଥୀମାନଙ୍କୁ ସ୍ୱାଗତ କରିଥିଲେ । ସେ ଆଇସିଏଆର୍-ସିଫାସ୍ଥିତ ଏଆଇସିଆର୍ପି କେନ୍ଦ୍ରର କୃତିତ୍ୱ ଉପରେ ଆଲୋକପାତ କରିବା ସହ ପ୍ରଶିକ୍ଷଣ ପାଠ୍ୟଖସଡ଼ା ଉପରେ ବର୍ଣ୍ଣନା କରିଥିଲେ । ମୁଖ୍ୟ ଅତିଥି ଡଃ ଆର୍. କେ. ସିଂହ ଶସ୍ୟକ୍ଷେତ୍ର, ପନିପରିବା, ଫଳ, ମତ୍ସ୍ୟଚାଷ, ପଶୁ ଉତ୍ପାଦ ଇତ୍ୟାଦି କୃଷି ଉତ୍ପାଦନର ବିକାଶରେ ପ୍ଲାଷ୍ଟିକ୍ର ଭୂମିକା ସଂପର୍କରେ ବର୍ଣ୍ଣନା କରିଥିଲେ । ସେ ଆହୁରି ମଧ୍ୟ କହିଥିଲେ ଯେ ଅଭାବୀ ଲୋକ ପାଖରେ ଏହି ବୈଷୟିକ ଜ୍ଞାନ ଭାରତୀୟ ଶୈଳୀରେ ପହଞ୍ଚାଇବାକୁ ଅଧିକ ଗବେଷଣା କରିବାକୁ ପଡ଼ିବ ଓ କୃଷିକ୍ଷେତ୍ରର ପ୍ଲାଷ୍ଟିକ୍ର ପୁନଃପୌନିକ ବ୍ୟବହାର ପାଇଁ ଯତ୍ନବାନ ହେବାକୁ ପଡ଼ିବ । ଅନ୍ୟତମ ଅତିଥି ଡଃ ଏସ୍. କେ. ଜେନା ପ୍ଲାଷ୍ଟିକ୍ ଆଚ୍ଛାଦିତ ପୋଖରୀର ବ୍ୟବହାର ଓ ଆବଶ୍ୟକତା ସମ୍ବନ୍ଧରେ ଆଲୋଚନା କରିଥିଲେ। ପ୍ରଶିକ୍ଷାର୍ଥୀମାନେ ପରିବେଶ ଉପଯୋଗୀ ପ୍ଲାଷ୍ଟିକ୍ କଲ୍ଚର ସମ୍ବନ୍ଧୀୟ ବୈଷୟିକ ଜ୍ଞାନ ଏହି ପ୍ରଶିକ୍ଷଣରୁ ଗ୍ରହଣକରି ଲାଭବାନ ହେବାକୁ ପରାମର୍ଶ ଦେଇଥିଲେ । ଏହି ସଭାରେ ଅଧ୍ୟକ୍ଷତା କରି ସିଫାର ନିର୍ଦ୍ଦେଶକ ଡଃ ସରୋଜ କୁମାର ସ୍ୱାଇଁ ଜଳଜୀବ ପାଳନ କ୍ଷେତ୍ରରେ ପ୍ଲାଷ୍ଟିକ୍ର ବ୍ୟବହାର ବିଶେଷ କରି ଏଫ୍ଆର୍ପି କାର୍ପ ହାଚେରୀ. ସାଇଲୋ, ଜୀବନ୍ତ ମାଛ ପରିବହନ କୁଣ୍ଡ, ବିଭିନ୍ନ ପ୍ରକାର ଖାଦ୍ୟ ପ୍ରଦାନ ଯନ୍ତ୍ର, ପଲିହାଉସ୍ ପୋଖରୀ, ମୋବାଇଲ ଫିସ୍ ଭେଣ୍ଡିଂ ୟୁନିଟ୍, ଆକ୍ୱାପନିକ୍ସ, ପୋର୍ଟେବୁଲ ଏଫ୍ଆରପି ମାଗୁର ଏବଂ ପାବ୍ଦା ହାଚେରୀ ଇତ୍ୟାଦି ସିଫାର କୃତିତ୍ୱ ବୋଲି କହିଥିଲେ । ଏହି କାର୍ଯ୍ୟକ୍ରମକୁ ବୈଜ୍ଞାନିକ ଡଃ ଡି. ପଣ୍ଡା ଓ ଏନ୍. କେ. ଚନ୍ଦନ ସଂଯୋଜନା କରିଥିଲେ ।
କ୍ୟାବିନେଟ
ଜମ୍ମୁ-କଶ୍ମୀରରେ 2020-21 ବର୍ଷ ପାଇଁ ସେଓ କ୍ରୟ ଲାଗି ବଜାର ହସ୍ତକ୍ଷେପ ଯୋଜନାର ମିଆଦ ବୃଦ୍ଧିକୁ କେନ୍ଦ୍ର କ୍ୟାବିନେଟର ଅନୁମୋଦନ
ଚଳିତ ଆର୍ଥିକ ବର୍ଷ ନିମନ୍ତେ ଜମ୍ମୁ-କଶ୍ମୀରରେ ସେଓ କିଣିବା ପାଇଁ ବଜାର ହସ୍ତକ୍ଷେପ ଯୋଜନା  ମିଆଦ ବୃଦ୍ଧିକୁ କେନ୍ଦ୍ର କ୍ୟାବିନେଟ ଅନୁମୋଦନ କରିଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଗତ ଆର୍ଥିକ ବର୍ଷ ଭଳି ଚଳିତ ଆର୍ଥିକ ବର୍ଷରେ ମଧ୍ୟ କିଣାବିକାର ସର୍ତ୍ତାବଳୀ ସମାନ ରହିବା ନେଇ ନିଷ୍ପତ୍ତି ହୋଇଛି ।
କେନ୍ଦ୍ରୀୟ ଆହରଣ ସଂସ୍ଥା ଯଥା ଜାତୀୟ କୃଷି ସହଯୋଗ ବିପଣନ ମହାସଂଘ ଲିମିଟେଡ , ରାଜ୍ୟ ଦ୍ଵାରା ସ୍ୱୀକୃତ ଜମ୍ମୁ-କଶ୍ମୀରର ଉଦ୍ୟାନକୃଷି ଅନ୍ତର୍ଗତ ଯୋଜନା ଓ ବିପଣନ ନିର୍ଦ୍ଦେଶାଳୟ ଏବଂ ଜମ୍ମୁ-କଶ୍ମୀର ଉଦ୍ୟାନକୃଷି ପ୍ରକ୍ରିୟାକରଣ ଓ ବିପଣନ ନିଗମ ଜରିଆରେ ସିଧାସଳଖ ଚାଷୀଙ୍କ ଠାରୁ ଏହି ସେଓ କ୍ରୟ କରିବେ । ସେଓ ଚାଷୀ ମାନଙ୍କୁ ପ୍ରତ୍ୟକ୍ଷ ପୁଞ୍ଜି ହସ୍ତାନ୍ତର  ଜରିଆରେ ସେମାନଙ୍କ ବ୍ୟାଙ୍କ ଖାତାକୁ ଅର୍ଥ ପଠାଯିବ । ଏହି ଯୋଜନା ଅଧୀନରେ 12 ଲକ୍ଷ ମେଟ୍ରିକ ଟନ ସେଓ କିଣା ହେବ । ଏହି ପ୍ରକ୍ରିୟା ପାଇଁ ନାଫେଡ଼କୁ ସରକାର ଗ୍ୟାରେଣ୍ଟି ବାବଦ ଅର୍ଥ 2500 କୋଟି ଟଙ୍କା ଉପଯୋଗ କରିବା ପାଇଁ ମଧ୍ୟ ଅନୁମତି ଦେଇଛନ୍ତି । ଯେକୌଣସି କ୍ଷତି ହେଲେ ତାହା କେନ୍ଦ୍ର ସରକାର ଓ ଜମ୍ମୁ-କଶ୍ମୀର କେନ୍ଦ୍ରଶାସିତ ପ୍ରଶାସନ ଅଧା ଅଧା ବହନ କରିବେ । ଗତବର୍ଷ ଗଠିତ ଦର ନିର୍ଦ୍ଧାରଣ କମିଟି ଏବର୍ଷ ମଧ୍ୟ ବିଭିନ୍ନ କିସମ ସେଓର ମୂଲ୍ୟ ନିର୍ଦ୍ଧାରଣ କରିବେ । ଜମ୍ମୁ-କଶ୍ମୀର କେନ୍ଦ୍ରଶାସିତ ପ୍ରଶାସନ ଏହାର ଅଧିସ୍ଵୀକୃତ ମଣ୍ଡିଗୁଡିକରେ ଅତ୍ୟାବଶ୍ୟକ ବ୍ୟବସ୍ଥା ଉପଲବ୍ଧ କରାଇବେ ।
ଆହରଣ ପ୍ରକ୍ରିୟା ଯେପରି ସୁରୁଖୁରୁରେ ସମ୍ପାଦିତ ହୁଏ ତାହା କେନ୍ଦ୍ର ସରକାରଙ୍କ କ୍ୟାବିନେଟ ସେକ୍ରେଟାରୀ ଓ କେନ୍ଦ୍ରଶାସିତ ଅଞ୍ଚଳର ମୁଖ୍ୟ ଶାସନ ସଚିବଙ୍କ ଦ୍ଵାରା ଗଠିତ ତଦାରଖ କମିଟି ଅନୁଧ୍ୟାନ କରିବେ । କେନ୍ଦ୍ର ସରକାରଙ୍କ ଏହି ଘୋଷଣା ଯୋଗୁଁ ସେଓ ଉତ୍ପାଦନକାରୀମାନେ ଉତ୍ତମ ବଜାର ସୁବିଧା ପାଇବା ସହ ସ୍ଥାନୀୟ ଲୋକଙ୍କୁ କର୍ମନିଯୁକ୍ତି ମଧ୍ୟ ଦେଇପାରିବେ । ଏହାଫଳରେ ସେଓର ସଠିକ ମୂଲ୍ୟ ଧାର୍ଯ୍ୟ ସହ ସେଓ ଚାଷୀଙ୍କ ଆୟବୃଦ୍ଧି ମଧ୍ୟ ହୋଇପାରିବ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳ ରିଲିଫ ଆୟୁକ୍ତ ଓ ବିପର୍ଯ୍ୟୟ ପରିଚାଳନା ବିଭାଗ ସଚିବଙ୍କ ବାର୍ଷିକ ସମ୍ମିଳନୀ ଆରମ୍ଭ
ଆଗକୁ ଆସୁଥିବା ଦକ୍ଷିଣ ପଶ୍ଚିମ ମୌସୁମୀ ଋତୁ ନିମନ୍ତେ ଭଲଭାବେ ପ୍ରସ୍ତୁତ ରହିବାକୁ କେନ୍ଦ୍ର ଗୃହ ସଚିବଙ୍କ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ଗୁଡିକୁ ଆହ୍ୱାନ
ବିପର୍ଯ୍ୟୟ ଏଡାଇବା ପାଇଁ ପ୍ରଧାନମନ୍ତ୍ରୀଙ୍କ ଦୂରଦୃଷ୍ଟି ସମ୍ପନ୍ନ ଲକ୍ଷ୍ୟ ଭିତ୍ତିଭୂମି ବିକାଶ ଉପରେ ଧ୍ୟାନ ଦେବାକୁ ପରାମର୍ଶ
ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ରିଲିଫ ଆୟୁକ୍ତ ଓ ବିପର୍ଯ୍ୟୟ ପରିଚାଳନା ବିଭାଗ ସଚିବମାନଙ୍କ ବାର୍ଷିକ ସମ୍ମିଳନୀ ଆଜି  ନୂଆଦିଲ୍ଲୀଠାରେ କେନ୍ଦ୍ର ଗୃହ ସଚିବଙ୍କ ଦ୍ୱାରା ଉଦ୍ଘାଟିତ ହୋଇଛି । ଆଗାମୀ ଦକ୍ଷିଣ ପଶ୍ଚିମ ମୌସୁମୀ ଋତୁରେ ସମ୍ଭାବ୍ୟ ପ୍ରାକୃତିକ ବିପର୍ଯ୍ୟୟର ମୁକାବିଲା ନେଇ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକର ପ୍ରସ୍ତୁତି ସମୀକ୍ଷା ପାଇଁ ଏହି ଦୁଇଦିନିଆ ସମ୍ମିଳନୀ ଅନୁଷ୍ଠିତ ହେଉଛି । କୋଭିଡ-୧୯ମହାମାରୀ ଯୋଗୁଁ ଦୁଇବର୍ଷ ବ୍ୟବଧାନ ପରେ ଏହି ସମ୍ମିଳନୀ ପ୍ରତ୍ୟକ୍ଷ ଉପସ୍ଥିତି ସହ ଅନୁଷ୍ଠିତ ହେଉଛି ।
ଉଦ୍ଘାଟନୀ ଅଭିଭାଷଣରେ କେନ୍ଦ୍ର ଗୃହ ସଚିବ ରାଜ୍ୟ ଓ କେନ୍ଦ୍ର ସରକାରୀ ଅଧିକାରୀମାନଙ୍କୁ ପ୍ରାକୃତିକ ବିପର୍ଯ୍ୟୟ ଯୋଗୁଁ ସମ୍ଭାବ୍ୟ ବାତ୍ୟା, ଝଡ ଓ ଭୂସ୍ଖଳନ ଯୋଗୁଁ ଯେପରି କମ୍ ଧନଜୀବନ ହାନୀ ହୁଏ ସେଥିପ୍ରତି ଭଲଭାବେ ପ୍ରସ୍ତୁତ ରହିବାକୁ କହିଥିଲେ । ସେ ବର୍ଷ ତମାମ ଅହୋରାତ୍ର ପ୍ରସ୍ତୁତି ବଳବତ୍ତର ରଖିବା ଉପରେ ଗୁରୁତ୍ୱ ଆରୋପ କରିଥିଲେ ।ସେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦୂରଦୃଷ୍ଟି ସମ୍ପନ୍ନ ଦୀର୍ଘକାଳୀନ ଭିତ୍ତିଭୂମି ପ୍ରସ୍ତୁତି ଉପରେ ଗୁରୁତ୍ୱଆରୋପ କରିଥିଲେ । ଏହା ଆମକୁ ବିପର୍ଯ୍ୟୟରୁ ରକ୍ଷା କରିବା ସହ ଭାବିପିଢୀକୁ ମଧ୍ୟ ସୁରକ୍ଷିତ ରଖିବ । କେନ୍ଦ୍ର ଗୃହ ସଚିବ କହିଥିଲେ ଯେ ଗତ କେତେବର୍ଷ ମଧ୍ୟରେ ନିରବଚ୍ଛିନ୍ନ ପ୍ରୟାସ ଯୋଗୁଁ ବିପର୍ଯ୍ୟୟ ପରିଚାଳନାରେ ଉନ୍ନତି ଦେଖାଯିବା ସହ ମାନବଜୀବନ ଉପରେ ଏହାର ପ୍ରଭାବ ମଧ୍ୟ ହ୍ରାସ ପାଇଛି । କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହ ୨୦୧୪ ମସିହାରେ ଦାୟିତ୍ୱ ଗ୍ରହଣ କରିବା ପରଠାରୁ ବିପର୍ଯ୍ୟୟ ପରିଚାଳନାରେ ଯେଉଁ ପରିବର୍ତ୍ତନ ଆସିଛି ତାହାକୁ ଗୃହ ସଚିବ ସମର୍ଥନ କରିଥିଲେ । ଆଗରୁ ବିପର୍ଯ୍ୟୟ ପରିଚାଳନା କେବଳ ରିଲିଫ କେନ୍ଦ୍ରିକ ଥିବାବେଳେ, ଏବେ ମାନବଜୀବନ ରକ୍ଷା ଏକ ଅତିରିକ୍ତ କର୍ତ୍ତବ୍ୟ ବୋଲି ବିବେଚନା କରାଯାଉଛି ବୋଲି କହିଥିଲେ । ଗ୍ରୀଷ୍ମ ପ୍ରବାହ ଓ ବଜ୍ରପାତ ଯୋଗୁଁ ଯଥାସମ୍ଭବ ଧନଜୀବନ ହାନୀ ରୋକିବା ଉପରେ ଶ୍ରୀ ଶାହ ଗୁରୁତ୍ୱ ଆରୋପ କରିଥିଲେ । ବିପଦ ଆପଦ ହ୍ରାସ ନିମନ୍ତେ ଠିକ୍ ସମୟରେ ପଦକ୍ଷେପ ନେବା ତଥା ଏ ବାବଦ ସମ୍ବଳ ବିନିଯୋଗ କରିବା ଉପରେ ସଚିବ ଗୁରୁତ୍ୱ ଆରୋପ କରିଥିଲେ । ଜୀବନହାନୀ ଶୂନ୍ୟକୁ ହ୍ରାସ କରିଥିବା ଲକ୍ଷ୍ୟ ନେଇ ଆପତକାଳୀନ ଅବସ୍ଥା ହ୍ରାସ ଲାଗି ବ୍ୟବସ୍ଥା ହେବା ଦରକାର ବୋଲି ସେ କହିଥିଲେ ।
ଯେକୌଣସି ବିପର୍ଯ୍ୟୟ କାଳରେ ପ୍ରଥମେ ସହାୟତାରେ ହାତ ବଢାଉଥିବା ସ୍ଥାନୀୟ ସହରାଂଚଳ ସଂସ୍ଥା, ରାଜ୍ୟ ବିପର୍ଯ୍ୟୟ ତ୍ୱରିତ ବଳ, ଅଗ୍ନିଶମ ସେବା ଓ ବେସାମରିକ ପ୍ରତିରକ୍ଷା ବିଭାଗ ସହ ସମ୍ପର୍କରେ ରହିବା ଉପରେ ସେ ଜୋର ଦେଇଥିଲେ । ସେ ମଧ୍ୟ ସ୍ଥାନୀୟ ଜନସାଧାରଣଙ୍କୁ ସାମିଲ କରି ସହର ଓ ଜିଲ୍ଲାସ୍ତରରେ ନିଜର ସାମର୍ଥ୍ୟ ବୃଦ୍ଧି ଉପରେ ଗୁରୁତ୍ୱ ଆରୋପ କରିଥିଲେ ।
କେନ୍ଦ୍ର ଗୃହ ସଚିବ ଆହୁରି କହିଥିଲେ ଯେ, ଗତ କିଛି ବର୍ଷ ମଧ୍ୟରେ ସାମୁଦ୍ରିକ ଝଡ, ବନାଗ୍ନି, ଅଂଶୁଘାତ ଓ ବଜ୍ରପାତ ଘଟଣା ବୃଦ୍ଧି ପାଇବାରେ ଲାଗିଛି । ବିପର୍ଯ୍ୟୟ ପରିଚାଳନା ପାଇଁ ବିଭିନ୍ନ ସ୍ତରରେ ସହଯୋଗ ବେଶ୍ ଗୁରୁତ୍ୱପୂର୍ଣ୍ଣ । ସ୍ଥାନୀୟ, ଜିଲ୍ଲା ଓ ରାଜ୍ୟସ୍ତରରେ କାର୍ଯ୍ୟାନ୍ୱୟନ ଯୋଜନା ପ୍ରସ୍ତୁତ କରି ଏହି ସମନ୍ୱୟ ଅଭାବକୁ ପୂରଣ କରି ହେବ । ସମ୍ମିଳନୀ କାଳରେ ବିଭିନ୍ନ ରାଜ୍ୟ ବିଗତବର୍ଷ ଗୁଡିକରେ ବିଭିନ୍ନ ପ୍ରାକୃତିକ ବିପର୍ଯ୍ୟୟ କିପରି ପ୍ରସ୍ତୁତିର ସହ ମୁକାବିଲା କରିଛନ୍ତି ସେଥିରେ ସେମାନଙ୍କ ଅଭିଜ୍ଞତା ନେଇ ବୁଝାଇବେ । ୨୭ଟି ରାଜ୍ୟ ଓ ସାତୋଟି କେନ୍ଦ୍ର ଶାସିତ ଅଞ୍ଚଳ ପ୍ରତିନିଧି, ଜାତୀୟ ପ୍ରାକୃତିକ ବିପର୍ଯ୍ୟୟ ପରିଚାଳନା ପ୍ରତିନିଧି, ଜାତୀୟ ବିପର୍ଯ୍ୟୟ ତ୍ୱରିତବଳ, କେନ୍ଦ୍ରୀୟ ମନ୍ତ୍ରଣାଳୟ, କେନ୍ଦ୍ରୀୟ ସଶସ୍ତ୍ର ପୋଲିସ ବଳ, ଭାରତୀୟ ପାଣିପାଗ ବିଭାଗ, କେନ୍ଦ୍ରୀୟ ଜଳ ଆୟୋଗ, ଭାରତୀୟ ମହାକାଶ ଗବେଷଣା ସଂଗଠନ, ପ୍ରତିରକ୍ଷା ଗବେଷଣା ଓ ବିକାଶ ସଂଗଠନ, ଭାରତୀୟ ଭୂତାତ୍ୱିକ ସର୍ଭେ  ଓ ଅନ୍ୟାନ୍ୟ ବୈଜ୍ଞାନିକ ସଂଗଠନ ଓ ସଶସ୍ତ୍ର ସେନା ଏହି ସମ୍ମିଳନୀରେ ଅଂଶ ଗ୍ରହଣ କରୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୋରବନ୍ଦରରେ ଥିବା ମହାତ୍ମା ଗାନ୍ଧୀଙ୍କ ଘରୁ ପାଇ ଥିବା ଶିକ୍ଷା ଉପରେ ଏକ ପ୍ରବନ୍ଧକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପୋରବନ୍ଦରରେ ଥିବା ମହାତ୍ମା ଗାନ୍ଧୀଙ୍କ ଘରୁ ପାଇ ଥିବା ଶିକ୍ଷା ଉପରେ ଏକ ପ୍ରବନ୍ଧକୁ ସେୟାର କରିଛନ୍ତି ।
‘ମୋଦୀ ସଫଳତା’ ଉପରେ ଏକ ଟୁଇଟକୁ ଉଦ୍ଧାର କରି ପ୍ରଧାନମନ୍ତ୍ରୀ ଟୁଇଟ କରିଛନ୍ତି
“ଆପଣ ମାନେ ସମସ୍ତେ ଜାଣିଛନ୍ତି, ପୋରବନ୍ଦର ଠାରେ ଥିବା ମହାତ୍ମା ଗାନ୍ଧୀଙ୍କ ଘର ଜଳ ସଂରକ୍ଷଣ ଉପରେ ଶିକ୍ଷା ଦେଇଥାଏ
ଏହାକୁ ଆପଣ ଉପଭୋଗ କରିବେ ।
https://www.narendramodi.in/what-gandhi-ji-s-home-in-porbandar-teaches-us-532460”
HS
(